***Encyclopedia of Life*** (**EOL**) er en gratis og åpen encyklopedi ment å dokumentere alle 1,9 millioner kjente levende biologiske arter. Nettsiden er et samarbeidsprosjekt sammensatt av en rekke eksisterende databaser, og fra eksperter og andre interesserte i hele verden. Målet er å bygge opp en «uendelig utvidbar» side for hver art, som skal inkludere video, lyd, bilder og grafikk, i tillegg til tekst. I tillegg skal encyklopedien inkludere Biodiversity Heritage Library, som vil bestå av digitaliserte kopier av alle verdens dominerende naturhistoriske biblioteker. Prosjektet er støttet med 50 millioner Amerikanske dollar, ledet av MacArthur Foundation og Sloan Foundation.

EOL åpnet den 26. februar 2008 med 30 000 oppføringer. Nettsiden ble svært populær og ble overkjørt med 11 millioner treff.

Prosjektetes styringsgruppe har representanter fra Biodiversity Heritage Library consortium, Field Museum, Harvard University, MacArthur Foundation, Marine Biological Laboratory, Missouri Botanical Garden, Sloan Foundation, og Smithsonian Institution.

Formål
------

Informasjon om en mange biologiske arter finnes allerede i en rekke ulike kildeverkt, og spesielt informasjon innen megafauna. En samling av tilgjengelig data på alle 1,9 million kjente arter er forventet å ta rundt 10 år. Per oktober 2009 hadde EOL 1 500 000 sider, hvorav nær 200 000 har tekst eller bilder fra etablerte kunnskapskilder. Sentralt i prosjektet er kartleggeing og indeksføring av informasjon samlet i andre verker, inkludert ITIS, Catalogue of Life, Fishbase og samlingen fra prosjektet *Assembling Tree of Life* av NSF, AmphibiaWeb, Mushroom explorer, micro\*scope, og så videre. Fokus i første fase vil være eksisterende arter, men siden vil også utdødde arter bli inkludert. Ettersom oppdagelsen av nye arter er forventet å fortsette (nåværende frekvens er ca 20 000 per år), vil EOL vokse kontinuerlig. Gjennom systematisk biologi og molekylærbiologi kan nye veier mot idetifisering finne sted, og frekvensen i oppdagelsen av nye arter vil kunne stige. Spesielt er dette ventet innen mikrobiologi, og da bakterier, arkebakterier og virus. 

EOL ønsker å være et verktøy for studenter, forskere og publikum for øvrig, og målet er at sidene skal bli flerspråklige.

Ressurser og partnere
---------------------

EOL har inngått avtaler med en rekke kilder for informasjon, inkludert Wikipedia, Flickr og (fra september 2012) også den norske Artsdatabanken.

Se også
-------

* Wikispecies

Referanser
----------

1. 1 2  «FAQ: Who is ultimately responsible for constructing the Encyclopedia of Life?». *Encyclopedia of Life (engelsk)*. 2009. Besøkt 12. mai 2009.
2. ↑  «FAQ: What does Encyclopedia of Life seek to accomplish? What are its objectives?». *Encyclopedia of Life (engelsk)*. 2009. Besøkt 12. mai 2009.
3. ↑  Odling-Smee, Lucy (9. mai 2007). «Encyclopedia of Life launched». news @ nature.com (engelsk). doi:10.1038/news070508-7. Besøkt 9. mai 2007.
4. ↑  Zimmer, Carl (26. februar 2008). «The Encyclopedia of Life, No Bookshelf Required». *The New York Times (engelsk)*. Besøkt 27. februar 2008.
5. ↑  Associated Press (27. februar 2008). «Life Encyclopedia Debut Too Popular to Stay "Live"». *National Geographic*. Besøkt 12. mai 2009.
6. ↑  «Scientists compile 'book of life'». *BBC News (engelsk)*. 9. mai 2007. Besøkt 9. mai 2007.
7. ↑  «Demonstration pages». *Encyclopedia of Life*. 2007. Besøkt 12. mai 2009.
8. ↑  «Encyclopédie de la vie: Une arche de Noé virtuelle!». *Radio-Canada*. 9. mai 2007. Besøkt 12. mai 2009.
9. ↑  «FAQ: What does Encyclopedia of Life seek to accomplish? What are its objectives?». *Encyclopedia of Life*. 2009. Besøkt 12. mai 2009.
10. ↑  «FAQ: What are you doing to ensure functionality in different languages/cultures?». *Encyclopedia of Life*. 2009. Besøkt 12. mai 2009.
11. ↑  «Arkivert kopi». Arkivert fra originalen 10. september 2012. Besøkt 19. september 2012.

Eksterne lenker
---------------

* (en) Offisielt nettsted Rediger på Wikidata

* (en) PediaPress - Encyclopedia of Life – kategori av bilder, video eller lyd på Commons Rediger på Wikidata
* «A Leap for All Life: World’s Leading Scientists Announce Creation of "Encyclopedia of Life"». Encyclopedia of Life. 9. mai 2007.
* The Encyclopedia of Life - Introductory video from May 2007

|  |  |
| --- | --- |
| Oppslagsverk/autoritetsdata | ISNI
 |